CELEX: 52009PC0139
Language: hu
Date: 2009-03-24
Title: Javaslat: az Európai parlament és a Tanács rendelete az európai műholdas rádiónavigációs programokat üzemeltető struktúrák létrehozásáról szóló 1321/2004/EK rendelet módosításáról

Fontos jogi nyilatkozat

|

52009PC0139

Javaslat: az Európai parlament és a Tanács rendelete az európai műholdas rádiónavigációs programokat üzemeltető struktúrák létrehozásáról szóló 1321/2004/EK rendelet módosításáról  /* COM/2009/0139 végleges - COD 2009/0047 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2009.3.24.COM(2009) 139 végleges2009/0047 (COD)Javaslat:AZ EURÓPAI PARLAMENT ÉS A TANÁCS RENDELETEaz európai műholdas rádiónavigációs programokat üzemeltető struktúrák létrehozásáról szóló 1321/2004/EK rendelet módosításáról(előterjesztő: a Bizottság)INDOKOLÁSA JAVASLAT HÁTTERE |110 | A javaslat indokai és célkitűzései A javaslat harmonizálni kívánja az európai műholdas rádiónavigációs programokat üzemeltető struktúrák létrehozásáról szóló, 2004. július 12-i 1321/2004/EK tanácsi rendeletben és az európai műholdas navigációs programok (EGNOS és Galileo) végrehajtásának folytatásáról szóló, 2008. július 9-i 683/2008/EK európai parlamenti és tanácsi rendeletben szereplő rendelkezéseket. A 683/2008/EK rendelet (17) preambulumbekezdésében az Európai Parlament és a Tanács felkéri a Bizottságot, „hogy terjesszen elő javaslatot annak érdekében, hogy az 1321/2004/EK rendeletben meghatározott, programokat irányító struktúrákat hivatalosan a Bizottság és a Hatóság új szerepéhez igazítsa”. |120 | Általános háttér A Galileo közös vállalkozás tevékenységének 2006. december 31-i hatállyal történő beszüntetésének figyelembevétele érdekében a 2006. december 12-i 1942/2006/EK tanácsi rendelettel módosított 1321/2004/EK rendelet létrehozta az Európai Globális Navigációs Műholdrendszer (GNSS) Ellenőrzési Hatóság elnevezésű közösségi ügynökséget. A Hatóság eredeti funkcióját és feladatait úgy határozták meg, hogy azok összhangban legyenek azzal az akkoriban követett elképzeléssel, amely szerint a Galileo program kiépítési és üzemeltetési szakaszának irányítását és finanszírozását koncesszióba adják. 2007-ben azonban ezt az elképzelést elvetették, tehát a program kiépítési szakaszának irányítása és finanszírozása nem a magánszektornak adott koncesszió keretében fog megvalósulni. A 2008. július 25-én hatályba lépett 683/2008/EK rendelet meghatározza a Galileo és az EGNOS program közirányításának és finanszírozásának új kereteit. A rendelet szigorú hatáskörmegosztást ír elő a Bizottság által képviselt Európai Közösség, a Hatóság és az Európai Űrügynökség között, a Bizottságra ruházza a programok irányításával kapcsolatos felelősséget, és pontosan meghatározza a Hatóság új feladatait. Azt is előírja továbbá, hogy a Hatóság a rá ruházott feladatokat a Bizottság programirányítói feladatának tiszteletben tartásával és a Bizottság által adott iránymutatásoknak megfelelően lássa el. A 683/2008/EK rendelet tehát hallgatólagosan és érdemlegesen módosította az 1321/2004/EK rendeletet. Az alább kifejtett három ok miatt tehát az 1321/2004/EK rendelet bizonyos rendelkezéseit összhangba kell hozni a 683/2008/EK rendelet rendelkezéseivel. Először is a jelenlegi helyzet, nevezetesen hogy két, egymásnak részben ellentmondó szöveg van hatályban, jogi szempontból aggályos. A lehető leghamarabb meg kell szüntetni az ebből adódó bizonytalanságot és kétértelműséget. A programok harmadik felekkel szembeni jogi keretének hitelessége forog ugyanis kockán. Másodsorban sürgősen stabil biztonsági keretet kell kialakítani. A 683/2008/EK rendelet ugyanis előírja, hogy a Bizottság kezeli a rendszerek biztonságát érintő valamennyi kérdést, ugyanakkor azonban a Felügyelő Hatóságra bízza a biztonsági vonatkozású akkreditációval kapcsolatos feladatok ellátását. A Hatóság ezzel kapcsolatos pontos szerepe tehát sürgős tisztázásra szorul. Harmadsorban garantálni kell a programok gondos irányítását. Ezzel szemben a 683/2008/EK rendelet, bár hallgatólagosan és érdemlegesen módosította a Felügyelő Hatóság feladatkörét, mégsem módosította semmilyen tekintetben a Hatóságnak azokat a belső testületeit, amelyekre a Bizottság továbbra is csekély mértékű befolyást gyakorol. Annak biztosítása érdekében, hogy a Hatóság a 683/2008/EK rendeletben előírtaknak megfelelően „a Bizottság irányítói szerepét tiszteletben tartva” és „a Bizottság által adott iránymutatásoknak megfelelően” járjon el, át kell vezetni azokat a módosításokat, amelyeknek köszönhetően megerősödik a Bizottság szerepe a Hatóság belső testületeiben. Ez a megközelítés egyébiránt összhangban van a Bizottság által a közösségi ügynökségek tekintetében folytatott új politikával. |130 | Hatályos rendelkezések a javaslat által szabályozott területen A 2006. december 12-i 1942/2006/EK tanácsi rendelettel módosított, az európai műholdas rádiónavigációs programokat üzemeltető struktúrák létrehozásáról szóló, 2004. július 12-i 1321/2004/EK tanácsi rendelet. Az európai műholdas navigációs programok (EGNOS és Galileo) végrehajtásának folytatásáról szóló, 2008. július 9-i 683/2008/EK európai parlamenti és tanácsi rendelet. A javaslat a fenti két rendelet közül az elsőt kívánja módosítani. |140 | Összhang az Unió egyéb politikáival és célkitűzéseivel A Galileo és az EGNOS program tökéletesen illeszkedik a lisszaboni stratégia által meghatározott keretbe. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |219 | Az érdekelt felekkel való konzultáció ez esetben nem merül fel, mivel egy hatályos szövegnek egy korábban elfogadott másik szöveggel való összhangba hozataláról van szó. |A szakvélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat Az egyetlen megvalósítható lehetőség az 1321/2004/EK rendelet szövegének a 683/2008/EK rendelet 2008. július 25-én hatályba lépett rendelkezéseivel való összhangba hozatala. A másik lehetőség az 1321/2004/EK rendelet szövegének változatlanul hagyása lenne, ami jogi szempontból aggályos, súlyos biztonsági kérdéseket vetne fel, és nem garantálná a programok megfelelő irányítását. |A JAVASLAT JOGI ELEMEI |305 | A javasolt intézkedések összefoglalása Az európai műholdas rádiónavigációs programokat üzemeltető struktúrák létrehozásáról szóló, 2004. július 12-i 1321/2004/EK tanácsi rendelet módosítása. |310 | Jogalap: A Szerződés 156. cikke |329 | A szubszidiaritás elve A javaslat tárgya a Közösség kizárólagos hatáskörébe tartozik. A szubszidiaritás elve ezért nem alkalmazandó. |Az arányosság elve A javaslat megfelel az arányosság elvének a következő ok(ok) miatt. |331 | A javasolt fellépés a kitűzött célhoz mérten arányos, hiszen egyrészt egy korábbi rendelet kizárólag rendelettel módosítható, másrészt pedig a javasolt intézkedések mindössze hozzáigazítanak egy szöveget a 683/2008/EK rendelet hatálybalépésének következtében kialakult jogi helyzethez. |332 | A javaslat pénzügyi és adminisztratív hatása elhanyagolható, mert a Galileo és az EGNOS programmal kapcsolatos pénzügyi és adminisztratív kérdésekről már rendelkezik a 683/2008/EK rendelet. |Az eszközök megválasztása |341 | Javasolt eszközök: rendelet. |342 | Más eszközök a következő okok miatt nem lennének megfelelőek: A formai párhuzamosság elvének megfelelően egy korábbi rendelet csak rendelettel módosítható. |KÖLTSÉGVETÉSI VONATKOZÁS |409 | A javaslatnak nincs kihatása a Közösség költségvetésére. |TOVÁBBI INFORMÁCIÓK |510 | Egyszerűsítés |511 | A javaslat egyszerűsíti a szabályozási keretet. |512 | A javasolt intézkedések hozzájárulnak ahhoz, hogy az időben egymást követő, részben ellentmondó két szöveg vonatkozásában elháruljon a jogi tekintetben fennálló kétértelműség és bizonytalanság veszélye. Az intézkedések tehát a közösségi vívmányok ésszerűsítését célozzák. |520 | Hatályos jogszabályok hatályon kívül helyezése A javaslat elfogadása egyes jogszabályi rendelkezések hatályon kívül helyezését vonja maga után. |560 | Európai Gazdasági Térség Ez a jogiaktus-tervezet az EGT-megállapodás hatálya alá tartozó területet érint, és ezért ki kell terjeszteni az Európai Gazdasági Térségre. |570 | A javaslat részletes magyarázata fejezetenként vagy cikkenként Az 1321/2004/EK rendelet által létrehozott közösségi ügynökség céljának, feladatkörének és elnevezésének módosítása, annak érdekében, hogy ezek összhangba kerüljenek a 683/2008/EK rendelet rendelkezéseivel. A Bizottság ügynökségen belüli szerepének és hatáskörének kiszélesítése annak érdekében, hogy a 683/2008/EK rendelet rendelkezéseinek megfelelően az ügynökség a Bizottság irányítói szerepét tiszteletben tartva és az ez utóbbi által adott iránymutatásoknak megfelelően lássa el feladatait. Annak a keretnek a kialakítása, amelyben az ügynökség a biztonsági akkreditáció tekintetében rá ruházott feladatokat ellátja, és ebből a célból az európai GNSS-rendszerek biztonsági akkreditációjával foglalkozó bizottság ügynökségen belüli kialakítása. Az 1321/2004/EK rendeletben a rendszerek tulajdonjogával kapcsolatosan szereplő rendelkezések törlése, mivel a 683/2008/EK rendelet rendelkezéseinek megfelelően a szóban forgó rendszerek tulajdonosa a Bizottság. |2009/0047 (COD)Javaslat:AZ EURÓPAI PARLAMENT ÉS A TANÁCS RENDELETEaz európai műholdas rádiónavigációs programokat üzemeltető struktúrák létrehozásáról szóló 1321/2004/EK rendelet módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 156. cikkére,tekintettel a Bizottság javaslatára[1],tekintettel az Európai Gazdasági és Szociális Bizottság véleményére[2],tekintettel a Régiók Bizottságának véleményére[3],a Szerződés 251. cikkében megállapított eljárásnak megfelelően,mivel:(1) A Galileo közös vállalkozás tevékenységének 2006. december 31-i hatállyal történő megszüntetésének figyelembevétele érdekében a 2006. december 12-i 1942/2006/EK tanácsi rendelettel[4] módosított, az európai műholdas rádiónavigációs programokat üzemeltető struktúrák létrehozásáról szóló, 2004. július 12-i 1321/2004/EK tanácsi rendelet[5] létrehozta az Európai Globális Navigációs Műholdrendszer (GNSS) Ellenőrzési Hatóság (a továbbiakban: a Hatóság) elnevezésű közösségi ügynökséget.(2) A Hatóságnak az 1321/2004/EK rendelet 1. és 2. cikkében részletezett funkcióját és feladatait úgy határozták meg, hogy azok összhangban legyenek azzal az akkoriban követett elképzeléssel, amely szerint a Galileo program kiépítési és üzemeltetési szakaszának irányítását és finanszírozását koncesszióba adják. 2007-ben azonban ezt az elképzelést elvetették, tehát a program kiépítési szakaszának irányítása és finanszírozása nem a magánszektornak adott koncesszió keretében fog megvalósulni.(3) Az európai műholdas navigációs programok (EGNOS és Galileo) végrehajtásának folytatásáról szóló, 2008. július 9-i 683/2008/EK európai parlamenti és tanácsi rendelet[6] meghatározza a Galileo és az EGNOS program közirányításának és finanszírozásának új kereteit. A rendelet szigorú hatáskörmegosztást ír elő a Bizottság által képviselt Európai Közösség, a Hatóság és az Európai Űrügynökség (a továbbiakban: ESA) között, a Bizottságra ruházza a programok irányításával kapcsolatos felelősséget, és meghatározza a Hatóság új feladatait. Azt is előírja továbbá, hogy a Hatóság a rá ruházott feladatok ellátása során a Bizottság programirányítói feladatának tiszteletben tartásával és a Bizottság által adott iránymutatásoknak megfelelően járjon el.(4) Ebből következően az 1321/2004/EK tanácsi rendelet rendelkezéseit összhangba kell hozni a 683/2008/EK európai parlamenti és tanácsi rendelet rendelkezéseivel.(5) Mindenekelőtt tehát egyrészt meg kell változtatni a rendelet címét, abban ugyanis nem általánosságban az európai műholdas rádiónavigációs programokat üzemeltető struktúrákra, hanem kizárólag egy közösségi ügynökség létrehozására kell utalni, másrészt pedig meg kell változtatni a szóban forgó ügynökség nevét, hiszen tevékenységi körének leszűkítését követően az „Európai Globális Navigációs Műholdrendszer (GNSS) Ellenőrzési Hatóság” elnevezés helyett a „Globális Navigációs Műholdrendszer (GNSS) Ügynökség” (a továbbiakban: Ügynökség) elnevezéssel helytálló illetni az ügynökséget.(6) Ugyanígy módosítani szükséges az 1321/2004/EK rendeletnek a rendelet céljával és célkitűzésével kapcsolatos 1. cikkét, mert abban kizárólag az Ügynökség létrehozásának kell szerepelnie annak előírása nélkül, hogy az Ügynökség képviseli a programokkal kapcsolatos közérdekeket és tölti be az európai GNSS programokkal kapcsolatos szabályozási hatósági szerepet.(7) Módosítani kell továbbá az 1321/2004/EK rendeletnek az Ügynökség feladatkörével kapcsolatos 2. cikkét, és e célból változtatás nélkül át kell venni az Ügynökség feladatkörének a 683/2008/EK rendelet 16. cikkében szereplő meghatározását.(8) Az 1321/2004/EK rendelet címének és az Ügynökség nevének módosítása az említett rendelet szövegében a korábbi címre és elnevezésre hivatkozó valamennyi szövegrész módosulását vonja maga után.(9) Ezen túlmenően a 683/2008/EK rendelet értelmében a programok keretében létrehozott vagy kifejlesztett tárgyi eszközök és immateriális javak összessége a Közösség tulajdonát képezi, következésképpen az 1321/2004/EK rendeletnek a rendszerek tulajdonjogával kapcsolatos rendelkezései okafogyottá váltak, és azokat el kell hagyni.(10) Továbbá annak garantálása érdekében, hogy az Ügynökség a Bizottság programirányítói feladatának tiszteletben tartásával és az ez utóbbi által adott iránymutatásoknak megfelelően lássa el feladatait, egyrészt egyértelműen elő kell írni, hogy az Ügynökséget az Igazgatási Tanács irányítása alá rendelt vezérigazgató irányítja a Bizottság által az Ügynökségnek adott iránymutatásoknak megfelelően, másrészt pedig ki kell kötni, hogy az Ügynökség Igazgatási Tanácsában a Bizottság képviselője a szavazatok felével rendelkezik.(11) Szükséges továbbá lehetővé tenni, hogy az Európai Parlament megfigyelői minőségben képviseltesse magát az Ügynökség Igazgatási Tanácsában, tekintettel arra, hogy a 683/2008/EK rendelet hangsúlyozta az Európai Parlament, a Tanács és a Bizottság közötti szoros együttműködés hasznosságát. A programok gondos irányításának érdekében indokolt a vezérigazgató hivatali idejét öt évről négy évre csökkenteni.(12) Tekintetbe véve az Ügynökségre ruházott feladatkört, amely magában foglalja a biztonsági akkreditációt is, az Ügynökségen belül létrehozott Tudományos és Műszaki Bizottságot meg kell szüntetni, és a Rendszervédelmi és Biztonsági Bizottság helyett, a biztonsági akkreditációval kapcsolatos feladatok ellátására létre kell hozni az európai GNSS-rendszerek biztonsági akkreditációjával foglalkozó bizottságot, amely a tagállamok és a Bizottság képviselőiből áll, és amelyben a főtitkár/főképviselő és az ESA megfigyelői minőségben vesz részt.(13) Az akkreditációs tevékenységeket a programirányító hatóságoktól – különösen a Bizottságtól, az Ügynökség egyéb szerveitől és az ESA-tól, valamint a biztonsági előírások alkalmazásáért felelős egyéb testületektől – függetlenül kell végezni. Ennek megfelelően tehát indokolt, hogy az európai GNSS-rendszerek biztonsági akkreditációjával foglalkozó bizottság egyrészt a rendszerek biztonsági akkreditációjáért felelős hatóság is legyen, másrészt pedig független döntéseket hozó, önálló testületet is alkosson az Ügynökségen belül.(14) Mivel a 683/2008/EK rendelet értelmében a rendszerbiztonsággal kapcsolatos valamennyi vonatkozás tekintetében a Bizottság végzi az irányítást, a biztonsági vonatkozások hatékony irányításának biztosítása, valamint a szóban forgó rendelet által előírt szigorú hatáskörmegosztás elvének érvényesítése érdekében alapvető fontosságú, hogy a bizottság tevékenységei kizárólag a rendszerek biztonsági akkreditációjára korlátozódjanak, és e tevékenységek semmilyen esetben se léphessenek a Bizottságra bízott tevékenységek helyébe.(15) Fontos az is, hogy az akkreditációs tevékenységek össze legyenek hangolva a programirányító hatóságok és a biztonsági előírások alkalmazásáért felelős egyéb szervek tevékenységeivel. E tekintetben elengedhetetlen, hogy az európai GNSS-rendszerek biztonsági akkreditációjával foglalkozó bizottság elnöki tisztét a Bizottság képviselője lássa el.(16) A rendszerek egyedülállóságát és összetettségét figyelembe véve elengedhetetlen, hogy az európai GNSS-rendszerek biztonsági akkreditációjával foglalkozó bizottság kollektív szellemben, konszenzusra törekedve lássa el feladatait, bevonva a biztonsági kérdésekben illetékes valamennyi szereplőt; az igen nagy számban elfogadandó egyedi határozatok optimális kezelése érdekében pedig eljárást kell kidolgozni a folyamatos nyomon követésre. Fontos, hogy az akkreditációval kapcsolatos feladatokat az összetett rendszerek akkreditációjához kellő felkészültséggel és megfelelő szintű biztonsági képesítéssel rendelkező szakemberek lássák el.(17) Ahhoz, hogy az említett bizottság elláthassa feladatait, elő kell írni, hogy a tagállamok eljuttatnak hozzá minden hasznos dokumentumot, engedélyezik a bizottság által megbízott munkatársak belépését a területükön fekvő, rendszerbiztonsággal összefüggő valamennyi telephelyre, és helyi szinten felelősek a területükön fekvő telephelyek biztonsági akkreditációjáért.(18) A megfelelő adminisztratív irányítás megköveteli, hogy az Ügynökség Igazgatási Tanácsának módjában álljon minden olyan döntést meghozni, amely az Ügynökség feladatainak teljesüléséről hivatott gondoskodni. Ugyanezen szempont azt is indokolttá teszi, hogy az az időpont, amikor az Ügynökség Igazgatási Tanácsa az 1321/2004/EK rendelet 6. cikke g) pontjának megfelelően az elfogadást követően továbbítja az Ügynökség tevékenységeiről és jövőbeli elképzeléseiről szóló éves jelentést a különböző közösségi intézményeknek, egybeessen azzal az időponttal, amikor az Ügynökség vezérigazgatója az említett rendelet 12. cikkének (6) bekezdése alapján ugyanezeknek az intézményeknek megküldi az Ügynökség végleges elszámolását.(19) Az európai műholdas navigációs programok alapján létrehozott rendszerek – amelyek használata messze túllép a tagállamok országhatárain – olyan infrastruktúrák, amelyek a Szerződés 156. cikkének rendelkezései értelmében vett transzeurópai hálózatokként jöttek létre. Ezen túlmenően az e rendszereken keresztül kínált szolgáltatások a közlekedési, a távközlési és az energiaipari infrastruktúra területén különösképpen hozzájárulnak a transzeurópai hálózatok fejlesztéséhez.(20) Az 1321/2004/EK rendeletet ennek megfelelően módosítani kell,ELFOGADTA EZT A RENDELETET:1. cikkAz 1321/2004/EK rendelet módosításaAz 1321/2004/EK rendelet a következőképpen módosul:1.  a rendelet címe: „A Tanács 1321/2004/EK rendelete a Globális Navigációs Műholdrendszer (GNSS) Ügynökség létrehozásáról”.2.  az 1., 2. és 3. cikk helyébe a következő cikkek lépnek:„1. cikkCél és célkitűzésEz a rendelet Globális Navigációs Műholdrendszer (GNSS) Ügynökség (a továbbiakban: az Ügynökség) elnevezéssel közösségi ügynökséget hoz létre2. cikkFeladatokA 683/2008/EK európai parlamenti és tanácsi rendelet 12. cikkének rendelkezéseire is figyelemmel és tiszteletben tartva a Bizottság által az európai GNSS-programok tekintetében betöltött programirányítói szerepet, az Ügynökség a Bizottság által adott iránymutatásoknak megfelelően a programokon belül a következő feladatokat látja el:a) az európai GNSS-programok biztonsága tekintetében és a 683/2008/EK európai parlamenti és tanácsi rendelet 13. és 14. cikkében szereplő rendelkezések sérelme nélkül az Ügynökség biztosítja a következőket:• i. biztonsági akkreditáció; ennek érdekében kezdeményezi és ellenőrzi a biztonsági eljárások végrehajtását, és lefolytatja az európai GNSS-rendszerek biztonsági ellenőrzéseit;• ii. a Galileo biztonsági központ működtetése, amelyet a 683/2008/EK európai parlamenti és tanácsi rendelet 13. cikke alapján hozott határozatoknak és a 2004/552/KKBP együttes fellépés értelmében kiadott utasításoknak megfelelően kell végezni;b) közreműködik az európai GNSS-rendszerek kereskedelmi értékesítésének előkészítésében, beleértve a szükséges piacelemzést is;c) elvégzi azokat az egyéb feladatokat is, amelyekkel a Bizottság – az Európai Közösségek általános költségvetésére alkalmazandó költségvetési rendelet 54. cikke (2) bekezdésének b) pontjával összhangban – adott esetben megbízza az európai GNSS-programokhoz kapcsolódó sajátos tárgykörökben.3. cikkTestületekAz Ügynökség testületei az Igazgatási Tanács, az európai GNSS-rendszerek biztonsági akkreditációjával foglalkozó bizottság és a vezérigazgató.”3.  az 5. cikk (2) bekezdése helyébe a következő szöveg lép:„2. Az Igazgatási Tanács az egyes tagállamok által, illetőleg a Bizottság által kinevezett egy-egy képviselőből áll. Az Igazgatási Tanács tagjainak hivatali ideje öt év. A hivatali idő egyszer megújítható. Az Európai Parlament egy képviselője megfigyelői minőségben részt vesz az Igazgatási Tanács ülésein.”4.  az 5. cikk (7) bekezdésének első albekezdése helyébe a következő szöveg lép:„7. A tagállamokat képviselő tagok mindegyike egy-egy szavazattal rendelkezik. A Bizottságot képviselő tag ugyanannyi szavazattal rendelkezik, mint amennyivel a tagállamok képviselői összesen rendelkeznek. Az Ügynökség vezérigazgatója nem vesz részt a szavazásban.”5.  a 6. cikk d) pontja helyébe a következő szöveg lép:„d) felel a 2. cikkben meghatározott feladattal és a Galileo biztonsági központ működtetésével kapcsolatos határozatok meghozataláért; a határozatok meghozatalára minden esetben a Bizottsággal való egyeztetés után kerül sor;”6.  a 6. cikk g) pontjában a „június 15-ig” szavak helyébe a „július 1-jéig” szavak lépnek;7.  a 6. cikk a következő i) ponttal egészül ki:„i) gondoskodik arról, hogy az Ügynökség a rá ruházott feladatokat az e rendeletben meghatározott feltételeknek megfelelően lássa el, és meghoz minden erre alkalmas határozatot.”8.  a 7. cikk (1) bekezdése helyébe a következő szöveg lép:„1. Az Ügynökséget a vezérigazgató irányítja, aki feladatainak teljesítése során a Bizottság által az Ügynökséghez intézett iránymutatásoknak megfelelően, az Igazgatási Tanács utasításaival összhangban jár el.”9.  a 7. cikk (2) bekezdésének utolsó albekezdése helyébe a következő szöveg lép:„A vezérigazgató hivatali ideje négy év. A hivatali idő egy alkalommal újabb négyéves időtartamra meghosszabbítható.”10.  a 8. cikk g) pontja helyébe a következő szöveg lép:„g) meghatározza az Ügynökség szervezeti struktúráját, és azt jóváhagyásra benyújtja az Igazgatási Tanácsnak;”11.  a 9. cikket el kell hagyni;12.  a 10. cikk helyébe a következő szöveg lép:„10. cikkAz európai GNSS-rendszerek biztonsági akkreditációjával foglalkozó bizottság1. E cikk az Ügynökségen belül létrehozza az európai GNSS-rendszerek biztonsági akkreditációjával foglalkozó bizottságot a 2. cikk a) pontjának i. alpontjával az Ügynökségre ruházott akkreditációs feladatok ellátására. A bizottság tölti be a rendszerbiztonsági akkreditációs hatóság szerepét.2. A rendszerek biztonsági akkreditációjával kapcsolatos feladatok keretében a bizottság érvényesíti a 683/2008/EK rendelet 13. cikkében említett biztonsági követelményeknek megfelelő rendszereket és a fenti követelmények teljesítésével engedélyezi azok használatát. A bizottság formális érvényesítő határozatokat, úgynevezett akkreditációs határozatokat hoz.A bizottság feladatköre szigorúan a fent meghatározott akkreditációs tevékenységekre korlátozódik, és semmilyen esetben sem léphet a 683/2008/EK rendelet 13. cikkével a Bizottságra ruházott feladatkör helyébe.3. A bizottság tagsága tagállamonként egy-egy képviselőből, valamint a Bizottság részéről egy képviselőből áll, és elismert akkreditációs szakemberek közül kerül ki. A főtitkár/főképviselő és az ESA egy-egy képviselője megfigyelőként részt vesz a bizottság ülésein.4. Feladatainak teljesítése során a bizottság a következő elveket tartja szem előtt:– feladatait kollektív szellemben, konszenzusra törekedve látja el, bevonva a biztonsági kérdésekben illetékes valamennyi szereplőt;– az igen nagy számban elfogadandó egyedi határozatok optimális kezelése érdekében eljárást dolgoz ki a folyamatos nyomon követésre;– az akkreditációval kapcsolatos feladatokat az összetett rendszerek akkreditációjához kellő felkészültséggel és megfelelő szintű biztonsági képesítéssel rendelkező szakemberek látják el;– az akkreditációs tevékenységeket a függetlenség és a megfelelő koordináció elvárásának összeegyeztetésével kell végezni, mind a programirányító hatóságok, mind pedig a biztonsági előírások alkalmazásáért felelős szervek irányában.5. A bizottság elnöke a Bizottság képviselője. A bizottság kidolgozza eljárási szabályzatát.6. A bizottság minden szükséges eszközzel rendelkezik ahhoz, hogy a Bizottsággal, a főtitkárral/főképviselővel, az ESA-val és a tagállamokkal együttműködve ellássa feladatait, és különösen ahhoz, hogy az ügyeket kivizsgálja, a biztonsági eljárások végrehajtását elindítsa és felügyelje, rendszerbiztonsági auditokat végezzen, előkészítse határozatait és gondoskodjon a titkársági feladatok ellátásáról.7. A bizottság a Szerződés 205. cikkének (2) bekezdésében előírt többséggel határoz. A bizottságban a tagállamok képviselőinek szavazatait az említett cikkben meghatározott módon kell súlyozni. A bizottság elnöke nem szavaz.A Bizottság adott esetben tájékoztatja a 683/2008/EK rendelet 19. cikkével létrehozott Európai GNSS-programok bizottságát arról, hogy a határozatok hogyan befolyásolják a programok megfelelő végrehajtását.8. Minden olyan esetben, amikor a bizottság határozatai érinthetik az Európai Unió vagy tagállamai biztonságát, az Európai Unió biztonságát befolyásoló európai műholdas rádiónavigációs rendszer üzemeltetésének egyes vonatkozásairól szóló, 2004. július 12-i 2004/552/KKBP együttes fellépésben[7] előírt eljárásokat kell alkalmazni.9. A tagállamok:-  eljuttatnak a bizottságnak minden hasznos dokumentumot;-  engedélyezik a bizottság által megbízott munkatársak belépését a területükön fekvő, rendszerbiztonsággal összefüggő valamennyi telephelyre;-  helyi szinten felelősek a területükön fekvő és az európai GNSS-rendszerek biztonsági akkreditációjának területéhez tartozó telephelyek biztonsági akkreditációjáért; ebből a célból együttműködnek a bizottsággal.”-  a 11. cikk 2. pontja helyébe a következő szöveg lép:„2. Az Ügynökség ráfordításai fedezik a személyi, igazgatási és infrastrukturális kiadásokat, a működési költségeket, valamint az európai GNSS-rendszerek biztonsági akkreditációjával foglalkozó bizottság működésével és az Ügynökség által feladatai ellátása céljából között szerződésekkel és megállapodásokkal kapcsolatos kiadásokat.”;13.  a 22. cikket el kell hagyni;14.  valamennyi cikkben, ahol előfordul, a „Hatóság” szó helyébe az „Ügynökség” szó lép.2. cikkHatálybalépésEz a rendelet az Európai Unió Hivatalos Lapjában való kihirdetését követő [huszadik] napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, […]-án/-én.A Parlament részéről a Tanács részérőlaz elnök az elnökPÉNZÜGYI KIMUTATÁS1. A JAVASLAT CÍME:Az európai műholdas rádiónavigációs programokat üzemeltető struktúrák létrehozásáról szóló 1321/2004/EK rendelet módosításáról szóló európai parlamenti és tanácsi rendeletre irányuló javaslat.2. TEVÉKENYSÉGALAPÚ IRÁNYÍTÁSI ÉS KÖLTSÉGVETÉS-TERVEZÉSI KERETÉrintett szakpolitikai terület(ek) és kapcsolódó tevékenység(ek) Energia és közlekedés06 02. fejezet: Szárazföldi, légi és tengeri szállításEurópai műholdas rádiónavigációs programok (Galileo és EGNOS)3. KÖLTSÉGVETÉSI TÉTELEK3.1. Költségvetési tételek (működési tételek és kapcsolódó technikai és igazgatási segítségnyújtási tételek [korábban: BA-tételek]), beleértve a következő megnevezéseket:06 02 09 01 Galileo Felügyeleti Hatóság – Az 1. és 2. címre szóló támogatás06 02 09 02 Galileo Felügyeleti Hatóság – A 3. címre szóló támogatás3.2. A fellépés és a pénzügyi hatás időtartama:Az Európai GNSS Felügyelő Hatóság szabályozási feladatokat ellátó, határozatlan időre létrehozott közösségi ügynökség.3.3. Költségvetési jellemzők:Költségvetési tétel | Kiadás típusa | Új | EFTA-hozzájárulás | Csatlakozni kívánó országok hozzájárulásai | A pénzügyi keret fejezete |06020901 | nem kötelező | diff. | NEM | IGEN[8] | NEM | 1.A |06020902 | nem kötelező | diff. | NEM | IGEN | NEM | 1.A |4. FORRÁSOK ÁTTEKINTÉSE4.1. Pénzügyi források4.1.1. A kötelezettségvállalási előirányzatok és a kifizetési előirányzatok áttekintésemillió EUR (három tizedesjegyig)Kiadás típusa | Szakasz száma | 2009 | 2010 | 2011 | 2012 | 2013 | n + +5 és későbbi évek | Összesen |Működési kiadások[9] |Kötelezettségvállalási előirányzatok | 8.1. | a | 7.800[10] | 7.890 | 8.200 | 9.600 | 11.500 |Kifizetési előirányzatok | b | 7.800 | 7.890 | 8.200 | 9.600 | 11.500 |A referenciaösszegbe beletartozó igazgatási kiadások[11] |Technikai és igazgatási segítségnyújtás (NDE) | 8.2.4. | c |TELJES REFERENCIAÖSSZEG |Kötelezettségvállalási előirányzatok | a + c | 7.800[12] | 7.890 | 8.200 | 9.600 | 11.500 |Kifizetési előirányzatok | b + c | 7.800 | 7.890 | 8.200 | 9.600 | 11500 |A referenciaösszegbe bele nem tartozó igazgatási kiadások[13] |Személyi és kapcsolódó kiadások (NDE) | 8.2.5. | d | 0.122 | 0.122 | 0.122 | 0.122 | 0.122 |A referenciaösszegbe bele nem tartozó igazgatási kiadások, a személyi és kapcsolódó költségek kivételével (NDE) | 8.2.6. | e |A fellépés indikatív összköltsége |TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget | a + c + d + e | 7.922 | 8.012 | 8.322 | 9.722 | 11.622 |TELJES KIFIZETÉSI ELŐIRÁNYZAT, beleértve a személyi költséget | b + c + d + e | 7.922 | 8.012 | 8.322 | 9.722 | 11.622 |A társfinanszírozás részletezéseHa a javaslat tagállamok vagy más szervek (kérjük, nevezze meg) által biztosított társfinanszírozást tartalmaz, az alábbi táblázatban adja meg a társfinanszírozás becsült szintjét (a táblázat további sorokkal bővíthető, ha a társfinanszírozást várhatóan több szerv nyújtja):millió EUR (három tizedesjegyig)Társfinanszírozó szerv | n. év | n+1. | n+2. | n+3. | n+4. | n+5. és későbbi évek | Összesen |…………………… | f |TELJES KÖTELEZETTSÉGVÁLLALÁSI ELŐIRÁNYZAT társfinanszírozással együtt | a + c + d + e + f |4.1.2. A pénzügyi programozással való összeegyeztethetőség( A javaslat összeegyeztethető a jelenlegi pénzügyi programozással.( A javaslat miatt a pénzügyi keret vonatkozó fejezetének átdolgozása szükséges.( A javaslat miatt szükség lehet az intézményközi megállapodás[14] rendelkezéseinek alkalmazására (azaz a rugalmassági eszköz alkalmazására vagy a pénzügyi terv módosítására).4.1.3. A bevételre gyakorolt pénzügyi hatás( A javaslatnak nincs hatása a bevételre( A javaslatnak van pénzügyi hatása – a bevételre gyakorolt hatása a következő:millió EUR (egy tizedesjegyig)A fellépést megelőzően [n-1. év] | A fellépés után |A személyi állomány teljes létszáma | 1 | 1 | 1 | 1 | 1 |5. JELLEMZŐK ÉS CÉLKITŰZÉSEK5.1. Rövid vagy hosszú távon megvalósítandó célokAz 1321/2004/EK rendeletet explicit módon és gyorsan módosítani kell a következő okok miatt:15.  a jelenlegi helyzet, nevezetesen hogy két, egymásnak részben ellentmondó szöveg – az 1321/2004/EK rendelet és a 683/2008/EK rendelet – van hatályban, jogi szempontból aggályos. A lehető leghamarabb meg kell szüntetni az ebből a helyzetből adódó bizonytalanságot és kétértelműséget, és az 1321/2004/EK rendelet rendelkezéseit hozzá kell igazítani a 683/2008/EK rendelet rendelkezéseihez. A programok harmadik felekkel szembeni jogi keretének hitelessége forog kockán.16.  a 683/2008/EK rendelet ugyanis előírja, hogy a Bizottság kezeli a rendszerek biztonságát érintő valamennyi kérdést, ugyanakkor a Felügyelő Hatóságra bízza a biztonsági vonatkozású akkreditációval kapcsolatos feladatok ellátását. Sürgős tisztázásra szorul, hogy a Hatóság milyen szerepet tölt be a biztonság és az akkreditáció tekintetében.17.  biztosítani kell a programok gondos közirányítását. A 683/2008/EK rendelet nem módosítja a Hatóság belső testületeit, amelyeken belül a Bizottság még mindig csekély befolyást élvez. Annak biztosítása érdekében, hogy a Hatóság „a Bizottság irányítói szerepét tiszteletben tartva” és „a Bizottság által adott iránymutatásoknak megfelelően” járjon el ezt a helyzetet meg kell szüntetni.Emlékeztetni kell arra is, hogy a 683/2008/EK rendelet (17) preambulumbekezdésében az Európai Parlament és a Tanács felkéri a Bizottságot, „hogy terjesszen elő javaslatot annak érdekében, hogy az 1321/2004/EK rendeletben meghatározott, programokat irányító struktúrákat hivatalosan a Bizottság és a Hatóság új szerepéhez igazítsa”.5.2. A közösségi részvételből adódó többletérték, valamint a javaslatnak az egyéb pénzügyi eszközökkel való összeegyeztethetősége és esetleges szinergiájaAhogy az a 683/2008/EK rendelet (33) preambulumbekezdésében is szerepel, a navigációs műholdrendszerek létrehozását a tagállamok nem tudják kielégítően megvalósítani, mivel az túllépi az egyes tagállamok önálló pénzügyi és technikai kapacitását. Ezért az európai GNSS-programok (Galileo és EGNOS) végrehajtására a közösségi szinten megvalósított fellépés a legmegfelelőbb eszköz.Egyébként a fenti 5.1. pontban kifejtett okok miatt a javaslat természetesen összeegyeztethető az európai GNSS-programok alapjogszabályának tekinthető 683/2008/EK rendelettel, amely többek között meghatározza a programok 2008 és 2013 közötti finanszírozásának részleteit is.5.3. A javaslat céljai, az attól várt eredmények, valamint a kapcsolódó mutatók a tevékenységalapú irányítás keretébenA rendelet szóban forgó módosításának következtében az ügynökség a következő célkitűzések teljesítéséhez kapcsolódó feladatokat látja el:-  biztonsági akkreditáció; az ügynökség kezdeményezi és ellenőrzi a biztonsági eljárások végrehajtását, és lefolytatja az európai GNSS-rendszerek biztonsági ellenőrzéseit;-  hozzájárul az európai GNSS-rendszerek kereskedelmi értékesítésének előkészítéséhez, beleértve a szükséges piacelemzést is;-  a Galileo biztonsági központ működtetése, amelyet a 683/2008/EK európai parlamenti és tanácsi rendelet 13. cikke alapján hozott határozatoknak és a 2004/552/KKBP együttes fellépés értelmében kiadott utasításoknak megfelelően kell végezni;Meg kell jegyezni, hogy a pénzügyi programozás egyértelműen tartalmazta az 1. és a 2. célkitűzést, mert azok már szerepeltek az 1942/2006/EK rendelettel módosított 1321/2004/EK rendelet értelmében az ügynökségre ruházott feladatok között. Ezzel szemben az e feljegyzés tárgyát képező felülvizsgálat egy harmadik feladatot is megjelöl: a biztonsági központ működtetését, ami jelentős mértékben befolyásolja az ügynökség munkatársainak létszámát, azaz áttételesen a költségvetési programozást az elmúlt két év vonatkozásában (a biztonsági központ tevékenységének beindítása).5.4. Végrehajtási módszer (indikatív)( Centralizált irányítás( közvetlenül a Bizottság által( közvetetten a következőknek történő hatáskör-átruházással:( végrehajtó ügynökségek( a Közösségek által létrehozott, a költségvetési rendelet 185. cikkében említettek szerinti szervek( tagállami közintézmények/közfeladatot ellátó szervek ٱ( Megosztott vagy decentralizált irányítás( a tagállamokkal( harmadik országokkal( Nemzetközi szervezetekkel közös irányítás (nevezze meg)Megjegyzések:6. FELÜGYELET ÉS ÉRTÉKELÉS6.1. Felügyeleti rendszerAz ügynökség elszámolását a Számvevőszék hagyja jóvá és azt zárszámadási eljárásnak kell alávetni. A Bizottság belső ellenőrzési szolgálata végzi el az ügynökség belső ellenőrzését.6.2. Értékelés6.2.1. Előzetes értékelésAz előzetes értékelést az ügynökség 2004-es létrehozásakor végezték el.6.2.2. Időközi/utólagos értékelés nyomán hozott intézkedések (hasonló, korábbi tapasztalatok tanulsága)Az ügynökség eljárási szabályzatának módosítását az ügynökség irányításával, az európai műholdas navigációs programokhoz tett hozzájárulásával, illetve az ebben a vonatkozásban betöltött szerepével kapcsolatban összegyűlt tapasztalatok figyelembevétele indokolja.A módosítás részét képezi az európai műholdas navigációs programok irányításával kapcsolatos általános értékelésnek, amely a 683/2008/EK rendelet elfogadásához vezetett.6.2.3. A későbbi értékelések feltételei és gyakorisága7. Csalás elleni intézkedésekAz ügynökséget a Csaláselleni Hivatal ellenőrzi.8. A FORRÁSOK RÉSZLETEZÉSE8.1. A javaslat célkitűzéseinek pénzügyi költségeiKötelezettségvállalási előirányzatok, millió EUR (három tizedesjegyig)Biztonsági akkreditáció | 9 | 13 | 14 | 15 | 15 |Ideiglenes alkalmazottak | 5 | 9 | 10 | 10 | 10 |Szerződéses alkalmazottak / nemzeti szakértők | 4 | 4 | 4 | 5 | 5 |Hozzájárulás a kereskedelmi értékesítés előkészítéséhez | 9 | 9 | 9 | 9 | 9 |Ideiglenes alkalmazottak | 5 | 5 | 5 | 5 | 5 |Szerződéses alkalmazottak / nemzeti szakértők | 4 | 4 | 4 | 4 | 4 |A Galileo biztonsági központ működtetése | 0 | 0 | 0 | 8 | 13 |Ideiglenes alkalmazottak | 0 | 0 | 0 | 8 | 13 |Szerződéses alkalmazottak / nemzeti szakértők | 0 | 0 | 0 | 0 | 0 |Támogatás és irányítás | 17 | 18 | 19 | 19 | 19 |Ideiglenes alkalmazottak | 13 | 14 | 14 | 14 | 14 |Szerződéses alkalmazottak / nemzeti szakértők | 4 | 4 | 5 | 5 | 5 |Összesen | 35 | 40 | 42 | 51 | 56 |Ideiglenes alkalmazottak | 23 | 28 | 29 | 37 | 42 |Szerződéses alkalmazottak / nemzeti szakértők | 12 | 12 | 13 | 14 | 14 |8.2. Igazgatási kiadások8.2.1. Személyi állomány létszáma és típusaÁlláshely típusa | A fellépés irányítására a meglévő és/vagy pótlólagos állományból kirendelendő létszám (álláshelyek száma/teljes munkaidős egyenérték) |n. év | n+1. év | n+2. év | n+3. év | n+4. év | n+5. év |Tisztviselők vagy ideiglenes alkalmazottak[17] (XX 01 01.) | A*/AD |B*, C*/AST |A(z) XX 01 02. jogcímcsoportból finanszírozott állomány[18] |A(z) XX 01 04/05. jogcímcsoportból finanszírozott egyéb állomány[19] |ÖSSZESEN |8.2.2. A fellépés keretében felmerülő feladatok leírásaAz Európai GNSS Felügyelő Hatóság a következő feladatokat látja el:18.  az európai GNSS-programok biztonsága tekintetében a Hatóság gondoskodik a következőkről:19.  i. biztonsági akkreditáció; ennek érdekében kezdeményezi és ellenőrzi a biztonsági eljárások végrehajtását, és lefolytatja az európai GNSS-rendszerek biztonsági ellenőrzéseit;20.  ii. a Galileo biztonsági központ működtetése, amelyet a 683/2008/EK európai parlamenti és tanácsi rendelet 13. cikke alapján hozott határozatoknak és a 2004/552/KKBP együttes fellépés értelmében kiadott utasításoknak megfelelően kell végezni;21.  közreműködik az európai GNSS-rendszerek kereskedelmi értékesítésének előkészítésében, beleértve a szükséges piacelemzést is;22.  elvégzi azokat az egyéb feladatokat is, amelyekkel az Európai Közösségek általános költségvetésére alkalmazandó költségvetési rendelet 54. cikke (2) bekezdésének b) pontjával összhangban a Bizottság adott esetben megbízza az európai GNSS-programokhoz kapcsolódó sajátos tárgykörökben..8.2.3. A Személyzeti szabályzat hatálya alá tartozó személyi állomány eredete( A felváltandó vagy meghosszabbítandó program irányításához jelenleg hozzárendelt álláshelyek( Az n. évre vonatkozó éves politikai stratégia/előzetes költségvetés-tervezet keretében már hozzárendelt álláshelyek( A következő éves politikai stratégia/előzetes költségvetés-tervezet eljárásának a keretében igénylendő álláshelyek( Az érintett szolgálat állományán belül átcsoportosítandó álláshelyek (belső átcsoportosítás)( Az n. évben szükséges, de az éves politikai stratégiában/előzetes költségvetés-tervezetben nem előirányozott álláshelyek8.2.4. A referenciaösszegbe beletartozó egyéb igazgatási kiadások (XX 01 04/05. – Igazgatási kiadások)millió EUR (három tizedesjegyig)Költségvetési tétel (szám és megnevezés) | n. év | n+1. év | n+2. év | n+3. év | n+4. év | n+5. év és azt követő évek | ÖSSZESEN |1. Technikai és igazgatási segítségnyújtás (beleértve a kapcsolódó személyi költségeket) |Végrehajtó ügynökségek[20] |Egyéb technikai és igazgatási segítségnyújtás |- belső |- külső |Technikai és igazgatási segítségnyújtás összesen |8.2.5. A referenciaösszegbe bele nem tartozó személyi és kapcsolódó költségekmillió EUR (három tizedesjegyig)A személyi állomány típusa | n. év | n+1. év | n+2. év | n+3. év | n+4. év | n+5. év és azt követő évek |Tisztviselők és ideiglenes alkalmazottak (XX 01 01.) | 0.122 | 0.122 | 0.122 | 0.122 | 0.122 |A(z) XX 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) |A (referenciaösszegbe bele NEM tartozó) személyi és kapcsolódó költségek összesen |Számítás – Tisztviselők és ideiglenes alkalmazottak |Egy tisztviselőnek vagy ideiglenes alkalmazottnak megfelelő teljes munkaidős egyenérték az ügynökség felügyeletének biztosítására |Számítás – A(z) XX 01 02. jogcímcsoportból finanszírozott személyi állomány |8.2.6. A referenciaösszegbe bele nem tartozó egyéb igazgatási kiadások millió EUR (három tizedesjegyig) |n. év | n+1. év | n+2. év | n+3. év | n+4. év | n+5. év és azt követő évek | ÖSSZESEN |XX 01 02 11 01. – Kiküldetések |XX 01 02 11 02. – Ülések és konferenciák |XX 01 02 11 03. – Bizottságok[21] |XX 01 02 11 04. – Tanulmányok és konzultációk |XX 01 02 11 05. – Információs rendszerek |2. Egyéb irányítási kiadások összesen (XX 01 02 11.) |3. Egyéb igazgatási jellegű kiadások (a költségvetési tétel megadása mellett) |A (referenciaösszegbe bele NEM tartozó) személyi és kapcsolódó költségeken kívüli igazgatási kiadások összesen |Számítás – A referenciaösszegbe bele nem tartozó egyéb igazgatási kiadások |[1] HL C […], […], […] o.[2] HL C […], […], […] o.[3] HL C […], […], […] o.[4] HL L 367., 2006.12.22., 18. o.[5] HL L 246., 2004.7.20., 1. o.[6] HL L 196., 2008.7.24., 1. o.[7] HL L 246., 2004.7.20., 30. o.[8] Még tárgyalás alatt lévő egyedi megállapodás.[9] Olyan kiadások, amelyek nem tartoznak az érintett xx. cím xx 01. alcíme alá.[10] Beleértve egy 2 milliós összeget kitevő, célhoz kötött bevétel-előirányzatot, amely a 2007-es költségvetés költségvetési többletéből származik, beleértve továbbá a 3. címben szereplő 390 000 eurós tartalékot.[11] A(z) xx cím xx 01 04. jogcímcsoportja alá tartozó kiadások.[12] Beleértve egy 2 milliós összeget kitevő, célhoz kötött bevétel-előirányzatot, amely a 2007-es költségvetés költségvetési többletéből származik, beleértve továbbá a 3. címben szereplő 390 000 eurós tartalékot.[13] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoporton kívüli kiadások.[14] Lásd az intézményközi megállapodás 19. és 24. pontját.[15] Szükség esetén, azaz ha a fellépés időtartama hat évnél hosszabb, a táblázat további oszlopokkal bővíthető.[16] Az 5.3. szakaszban leírtak szerint.[17] Amelynek költségét NEM fedezi a referenciaösszeg[18] Amelynek költségét NEM fedezi a referenciaösszeg[19] Amelynek költségét tartalmazza a referenciaösszeg.[20] Hivatkozni kell az érintett végrehajtó ügynökség(ek)re vonatkozó pénzügyi kimutatásra.[21] Nevezze meg a bizottság típusát és azt a csoportot, amelyhez a bizottság tartozik.